NOK ผนึก “Flash Express” ขนส่งเครื่องมือแพทย์-อุปกรณ์ดับไฟป่าเชียงใหม่
NOK ผนึก “Flash Express” ขนส่งเครื่องมือแพทย์-อุปกรณ์ดับไฟป่าเชียงใหม่
7 เม.ย. 2563

นายวุฒิภูมิ จุฬางกูร ประธานเจ้าหน้าที่บริหาร บริษัท สายการบินนกแอร์ จำกัด (มหาชน) หรือ NOK เปิดเผยว่า ในขณะนี้สายการบินนกแอร์ ได้ร่วมกับ Flash Express บริษัทบริการขนส่งจัดส่งพัสดุชั้นนำของประเทศไทย เพื่อจัดส่งและให้ความช่วยเหลือด้านการขนส่งอุปกรณ์ทางการแพทย์ หลังจากในปัจจุบันสถานการณ์แพร่ระบาดของไวรัส COVID-19 ได้แพร่กระจายไปทั่วโลก และประเทศไทย
อีกทั้งสายการบินนกแอร์ ยังร่วมมือกับ Flash Express สำหรับจัดส่งและให้ความช่วยเหลือด้านการขนส่งอุปกรณ์ในการสนับสนุนเจ้าหน้าในการดับไฟป่า ที่จังหวัดเชียงใหม่เพื่อสนับสนุนการทำงานของเจ้าหน้าที่ในการดับไฟป่าครั้งนี้ ซึ่งสายการบินแอร์จะขอยืนหยัดให้การสนับสนุน และสายการบินนกแอร์ขอเป็นตัวเลือกในการให้ความช่วยเหลืออีกทางบนช่วงภาวะวิกฤตของประเทศ
พร้อมกันนี้ด้วยความร่วมมือกันของสายการบินนกแอร์และ Flash Express ทำให้ในช่วงสัปดาห์ที่ผ่านมาได้เริ่มทำการทดลองในการขนส่งร่วมกัน และจากการร่วมมือกันในครั้งนี้ ทำให้สามารถช่วยเหลือนำส่งสิ่งของที่จำเป็นจากผู้บริจาคแก่เจ้าหน้าที่ไฟป่าได้ถึง 4 จุดในจังหวัดเชียงใหม่ และยังนำส่งอุปกรณ์ทางการแพทย์ให้กับโรงพยาบาลต่างๆได้ถึง 3 โรงพยาบาล ถึงแม้ว่าของบริจาคที่นำส่งในครั้งนี้จะมีน้ำหนักประมาณเกือบ 100 กิโลกรัม
“เรายินดีอย่างมากที่ได้เป็นอีกแรงในการให้ความช่วยเหลือ และสนับสนุนให้ชาวไทยผ่านสถานการณ์ครั้งนี้ไปให้ได้ เพราะว่าการระบาด COVID-19 และไฟป่าที่เกิดขึ้นทางภาคเหนือ ไม่ใช่หน้าที่ใครคนใดคนนึง แต่เป็นหน้าที่ของคนทั้งชาติที่เราต้องช่วยกัน ดังนั้นนกแอร์และ Flash Express จึงจะขอเป็นอีกทางเลือกในการช่วยเหลือให้ผ่านพ้นวิกฤตครั้งนี้ไปด้วยกัน” นายวุฒิภูมิ กล่าว